L'Ajuntament d'Alaquàs posa en marxa una sèrie d'activitats per tal de commemorar el 8 de Març, Dia Internacional de la Dona
10/03/2005 13:44:00

# L'Ajuntament d'Alaquàs posa en marxa una sèrie d'activitats per tal de commemorar el 8 de Març, Dia Internacional de la Dona

*   10/03/2005 13:44:00
*   [Imprimir](#)
*   Compartir
*    https://www.alaquas.org/documento.asp?id\_do=9558

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9558%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20posa%20en%20marxa%20una%20s%C3%A8rie%20d%27activitats%20per%20tal%20de%20commemorar%20el%208%20de%20Mar%C3%A7%2C%20Dia%20Internacional%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9558/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9558/9558_Form_4.jpg)](https://www.alaquas.org/ficheros/documentos/2005/2/9558/9558_Form_10.jpg "<a href='https://www.alaquas.org/ficheros/documentos/2005/2/9558/9558_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs posa en marxa una sèrie d'activitats per tal de commemorar el 8 de Març, Dia Internacional de la Dona</a>")

La programació d'enguany té com a lema "Canvia de canal. La igualtat és feina de tots i totes" i es desenvoluparà al llarg dels mesos de març i abril

L'Ajuntament d'Alaquàs ha posat en marxa un any més la programació cultural per tal de commemorar el 8 de Març, Dia Internacional de la Dona. L'objectiu d'aquesta iniciativa és reivindicar i posar de manifest, una vegada més, la situació de les dones en la societat actual. Enguany, sota el lema "Canvia de canal. La igualtat és feina de tots i totes" i a través de les diferents activitats organitzades, l'Ajuntament d'Alaquàs vol destacar la necessitat de col·laborar tots junts per a aconseguir una societat més justa.

L'ampla programació prevista va començar el dia 1 de març i es desenvoluparà al llarg dels mesos de març i abril amb un ventall d'activitats diverses com ara xerrades, conferències, projeccions de pel·lícules, tallers i cursos. Pel moment s'han realitzat diferents activitats com ara la conferència- col·loqui "Ser Dona al Sud", l'espectacle poètic musical Lilith, organitzat per l'associació Dones Teixint, la presentació de l'estudi La realitat de les dones a Alaquàs i la presentació del projecte Dones. Imatges de vida, una projecció d'imatges sobre les dones de la ciutat que va tindre lloc el passat dimecres a l'Auditori. El dia 9 de març es va projectar també la pel·lícula "Las mujeres de verdad tienen curvas" al Centre Social Benàger.

El mateix dia 8 de Març, Dia Internacional de les Dones, l'Ajuntament d'Alaquàs va organitzar una concentració a la porta del consistori per a llegir un manifest. A l'acte van assistir centenars de veïns i veïnes.  
   
Diferents associacions de dones de la ciutat han col·laborat també en l'organització de diferents activitats. Així, l'associació d'Ames de Casa d'Alaquàs ha organitzat per al dijous 10 de març una degustació de dolç i salat, que tindrà lloc a les 17:30 hores a la seu de l'entitat. Aquestes dones van inaugurar també el passat dilluns 7 de març una exposició d'utensilis i objectes antics i per al dissabte 12 de març, es celebrarà el tradicional sopar del 8 de Març.

Per la seua banda, l'associació l'Oroneta ha organitzat un taller de Bijuteria, treballs dels quals s'exposaran en la mostra que serà oberta al públic el divendres 11 de març a les 17:30 hores als locals de la Santa Creu. Després hi haurà un sopar de dones i l'actuació del grup Algarabía.

A més a més, el dijous 10 de març a les 18 hores tindrà lloc al Centre de Formació de Persones Adultes Enric Valor d'Alaquàs el lliurament de Premis del Concurs Literari amb el lema "La conciliació de la vida laboral i familiar".

La programació continuarà al mes d'abril. Així, el cap de setmana del dia 9 i 10 d'abril es realitzarà una "Convivencia de Ioga al mas de Noguera" amb activitats com massatges, relaxació, passeigs i excursions variades.

El Torneig provincial d'escacs per a dones, el diumenge dia 10 d'abril i la conferència "Sexualitat i dones" a càrrec de a psicòloga Patricia Olascoaga el dia 20 del mateix mes a les 18 hores de la vesprada posarà fi a totes les activitats organitzades sobre el Dia Internacional de la Dona.